
Ανακοίνωση Για την Υποβολή Αίτησης Στέγασης

14 Σεπτεμβρίου, 2026
Α) από τους/τις φοιτητές/τριες του ΔΠΘ που φοιτούν στο A΄ έτος σπουδών σε όλες τις πόλεις του ΔΠΘ
(αφού  ολοκληρώσουν τα υποχρεωτικά βήματα για την απόκτηση και ενεργοποίηση του  ιδρυματικού λογαριασμού)

 Β) από τους/τις φοιτητές/τριες του ΔΠΘ που φοιτούν από το Β΄ έτος έως επί πτυχίω σε όλες τις πόλεις του ΔΠΘ (μόνο για όσους/ες δεν πρόλαβαν να υποβάλουν την άνοιξη).
 Γ) από τους μεταπτυχιακούς/ές φοιτητές/τριες και υποψήφιους/ες διδάκτορες που φοιτούν στην Κομοτηνή, στην Ξάνθη, στην Καβάλα και στην Ορεστιάδα (Μόνο για όσους/ες δεν πρόλαβαν να υποβάλουν την άνοιξη).
 ΠΡΟΘΕΣΜΙΑ  ΥΠΟΒΟΛΗΣ ΤΩΝ ΑΙΤΗΣΕΩΝ: Από 14-09-2026 έως και 23-09-2026
 Ανακοινώνεται ότι οι παραπάνω κατηγορίες φοιτητών/τριών του ΔΠΘ, που ενδιαφέρονται για στέγαση για το τρέχον ακαδημαϊκό έτος (2026-2027), οφείλουν  να υποβάλουν αιτήσεις ηλεκτρονικά  στην εφαρμογή estia.duth.gr. Οι αιτήσεις για την παροχή δωρεάν στέγασης υποβάλλονται μόνο ηλεκτρονικά με τα απαιτούμενα δικαιολογητικά, σε ηλεκτρονική μορφή (αρχεία pdf) μεγέθους έως 2ΜΒ, σύμφωνα με τον  Κανονισμό φοιτητικών εστιών του Παραρτήματος 21 «Κανονισμοί φοιτητικών εστιών», ο οποίος είναι δημοσιευμένος στο ΦΕΚ 4871/τ. Β΄/04-08-2026 «Εσωτερικός Κανονισμός του Δ.Π.Θ.».
Η  είσοδος  στην εφαρμογή γίνεται με τους προσωπικούς κωδικούς των φοιτητών/τριών, τους οποίους χρησιμοποιούν για την είσοδό τους σε όλες τις ηλεκτρονικές υπηρεσίες του Πανεπιστημίου. 
Μετά την υποβολή της αίτησης, οι αιτούντες/ούσες λαμβάνουν μήνυμα επιβεβαίωσης στο e-mail που δήλωσαν κατά την υποβολή της αίτησης.

Επισημαίνεται ότι στην πόλη της Ξάνθης λόγω της ανακαίνισης των τριών κτηρίων της Φοιτητικής Εστίας της Πανεπιστημιούπολης Κιμμερίων, στα οποία στεγάζονταν αρκετοί φοιτητές των Τμημάτων της Πολυτεχνικής Σχολής, έχει μειωθεί ο αριθμός των διαθέσιμων για στέγαση δωματίων και γι’ αυτό η κάλυψη των στεγαστικών  αναγκών θα γίνεται σταδιακά σύμφωνα με τη διαθεσιμότητα.
 
Υπενθυμίζουμε ότι η ευθύνη της ορθής συμπλήρωσης της αίτησης ανήκει εξολοκλήρου στον/στην αιτούντα/ούσα και καμία παρέμβαση στην αίτηση δεν γίνεται από το αρμόδιο τμήμα. Για τον λόγο αυτό, πριν ξεκινήσετε τη συμπλήρωση της αίτησης, παρακαλούμε να διαβάσετε προσεκτικά τις χρήσιμες οδηγίες που συντάχθηκαν με στόχο τη διευκόλυνσή σας για την ορθή συμπλήρωση της αίτησης. Εάν έχετε αμφιβολίες, παρακαλούμε  να επικοινωνείτε με το Αρμόδιο Τμήμα Φοιτητικής Μέριμνας, όπως παρακάτω:

	  
	Πόλη φοίτησης
	Email επικοινωνίας
	Τηλ. επικοινωνίας

	1.        
	Κομοτηνή
	tpsfm@kom.duth.gr
	2541079028

	2.        
	Ξάνθη
	tath@xan.duth.gr
	2541079028

	3.        
	Αλεξανδρούπολη

Διδυμότειχο
	tath@alex.duth.gr
	2551030965

	4.        
	Ορεστιάδα
	tath@ores.duth.gr
	2552041106

	5.        
	Καβάλα – Δράμα
	tfm@kav.duth.gr
	2510462362-363–361


 
Τα αποτελέσματα των αιτήσεων στέγασης αναρτώνται στην ιστοσελίδα του πανεπιστημίου, στην ηλεκτρονική διεύθυνση https://duth.gr/ (ανακοινώσεις) και οι φοιτήτριες/φοιτητές ενημερώνονται αποκλειστικά από εκεί.
 Υπενθυμίζεται ότι οι αιτήσεις για στέγαση υποβάλλονται κάθε χρόνο Μάρτιο – Απρίλιο για το επόμενο ακαδημαϊκό έτος από όλους υποχρεωτικά (είτε διαμένουν  στις εστίες είτε όχι)
Απαιτούμενα δικαιολογητικά
Α. Δικαιολογητικά προπτυχιακών φοιτητών/τριών
Οι προπτυχιακοί φοιτητές και οι προπτυχιακές φοιτήτριες υποβάλλουν μέσω της ειδικής ηλεκτρονικής εφαρμογής τα ακόλουθα δικαιολογητικά:

1. Υπεύθυνη δήλωση στέγασης, εκδοθείσα μέσω της Ενιαίας Ψηφιακής Πύλης της Δημόσιας Διοίκησης (gov.gr), με την οποία δηλώνουν ότι:

α) οι ίδιοι/ες και τα ανήλικα αδέλφια τους δεν υποβάλλουν φορολογική δήλωση, εφόσον αυτό ισχύει,

β) η δηλωθείσα διεύθυνση αποτελεί τον τόπο μόνιμης κατοικίας τους, καθώς και τον τόπο μόνιμης κατοικίας των γονέων τους,

γ) γνωρίζουν τις προβλεπόμενες συνέπειες της υποβολής αναληθούς δήλωσης ή ανακριβών, ψευδών ή πλαστών δικαιολογητικών,

δ) το περιεχόμενο των υποβαλλόμενων δικαιολογητικών είναι ακριβές και αληθές,

ε) έχουν λάβει γνώση του Εσωτερικού Κανονισμού Λειτουργίας των Φοιτητικών Εστιών του Δημοκριτείου Πανεπιστημίου Θράκης και αποδέχονται ανεπιφύλακτα τους όρους του,

στ) έχουν λάβει γνώση της Πολιτικής Προστασίας της Ιδιωτικότητας και των Προσωπικών Δεδομένων του Πανεπιστημίου.

2. Ψηφιακό Αρχείο Πράξης Προσδιορισμού Φόρου Φυσικών Προσώπων του τελευταίου φορολογικού έτους:

α) των γονέων ή σε περίπτωση διαζυγίου του γονέα ο οποίος ασκεί την επιμέλεια του/της φοιτητή/τριας και

β) του/της ίδιου/ας του/της φοιτητή/τριας, εφόσον υποβάλλει φορολογική δήλωση. Σε περίπτωση που ο/η φοιτητής/τρια δεν υποβάλλει φορολογική δήλωση, το γεγονός αυτό δηλώνεται στην υπεύθυνη δήλωση της παραγράφου 1.

γ) άλλων προστατευόμενων μελών της οικογένειας.

3. Δήλωση Στοιχείων Ακινήτων (έντυπο Ε9) του τελευταίου έτους των γονέων, καθώς και του/της ίδιου/ας του/της φοιτητή/τριας, εφόσον έχει υποχρέωση υποβολής. Σε περίπτωση που ο/η φοιτητής/τρια δεν υποβάλλει Ε9, το γεγονός αυτό δηλώνεται στην υπεύθυνη δήλωση της παραγράφου 1.

4. Αντίγραφο δελτίου αστυνομικής ταυτότητας ή άλλου ισοδύναμου εγγράφου ταυτοποίησης.
5. Πιστοποιητικό οικογενειακής κατάστασης, έκδοσης του τελευταίου εξαμήνου, το οποίο αναζητείται αυτεπαγγέλτως από την αρμόδια υπηρεσία.

6. Για όσους/ες επικαλούνται α) προσωπικούς λόγους υγείας ή/και β) λόγους υγείας μέλους της οικογένειας, απόφαση του Κέντρου Πιστοποίησης Αναπηρίας (ΚΕΠΑ) ή του εκάστοτε αρμόδιου συστήματος πιστοποίησης αναπηρίας, στην οποία αναγράφεται το ποσοστό αναπηρίας και η οποία βρίσκεται σε ισχύ κατά τον χρόνο υποβολής της αίτησης.

7. Εφόσον υπάρχουν άλλα τέκνα της οικογένειας που σπουδάζουν, βεβαίωση φοίτησης αδελφού ή αδελφής, από την οποία προκύπτει ότι είναι ενεργός/ή φοιτητής/τρια πρώτου κύκλου σπουδών, δεν είναι ήδη κάτοχος πτυχίου, μεταπτυχιακού ή διδακτορικού τίτλου και φοιτά, σύμφωνα με την κείμενη νομοθεσία, σε Ανώτατο Εκπαιδευτικό Ίδρυμα, Ανώτατη Εκκλησιαστική Ακαδημία, στην Ανώτατη Σχολή Παιδαγωγικής και Τεχνολογικής Εκπαίδευσης ή σε Ανώτερη Σχολή Τουριστικής Εκπαίδευσης, σε πόλη διαφορετική από τον τόπο μόνιμης κατοικίας των γονέων.

8. Εφόσον άλλο τέκνο της οικογένειας υπηρετεί τη στρατιωτική του θητεία, σχετική βεβαίωση της αρμόδιας στρατολογικής αρχής.

9. Για την απόδειξη της πολυτεκνικής ιδιότητας, πιστοποιητικό της Ανώτατης Συνομοσπονδίας Πολυτέκνων Ελλάδος, το οποίο βρίσκεται σε ισχύ κατά την ημερομηνία υποβολής της αίτησης.

10. Σε περίπτωση διαζυγίου των γονέων, Ε1 του γονέα τον οποίο βαρύνει φορολογικά ο/η φοιτητής/τρια και αντίγραφο διαζευκτηρίου ή σχετική δικαστική απόφαση επιμέλειας.

Β. Δικαιολογητικά μεταπτυχιακών φοιτητών/τριών

Οι Μεταπτυχιακοί/ές Φοιτητές/τριες υποβάλλουν τα ίδια δικαιολογητικά με τους/τις προπτυχιακούς/ές φοιτητές/τριες, όπως προβλέπονται στον παρόντα Κανονισμό και επιπλέον βεβαίωση του οικείου Τμήματος από την οποία προκύπτει ότι ποσοστό μεγαλύτερο του 50% των ωρών διδασκαλίας του Προγράμματος Μεταπτυχιακών Σπουδών που παρακολουθούν πραγματοποιείται δια ζώσης.

Γ. Δικαιολογητικά υποψηφίων διδακτόρων

Οι Υποψήφιοι/ες Διδάκτορες υποβάλλουν τα ίδια δικαιολογητικά που προβλέπονται στον παρόντα Κανονισμό για τους/τις προπτυχιακούς/ες φοιτητές/τριες. Επιπλέον υποβάλλουν τα παρακάτω δικαιολογητικά:

- Βεβαίωση του/της επιβλέποντος/ουσας καθηγητή/τριας με την οποία πιστοποιείται η συνεχής και αδιάλειπτη παρουσία τους για τις ανάγκες εκπόνησης της διδακτορικής τους διατριβής και

- Απόφαση της Συνέλευσης του οικείου Τμήματος, με την οποία εγκρίνεται η υποβολή της αίτησής τους για στέγαση.
 
* ΕΚΠΡΟΘΕΣΜΕΣ ΑΙΤΗΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.
 *ΟΣΟΙ/ΟΣΕΣ ΥΠΟΒΑΛΛΟΥΝ ΑΙΤΗΣΗ ΓΙΑ ΣΤΕΓΑΣΗ ΓΙΑ ΤΗΝ ΠΟΛΗ ΤΗΣ ΚΟΜΟΤΗΝΗΣ ΚΑΙ ΤΗΣ ΞΑΝΘΗΣ  ΔΕΝ ΘΑ ΠΡΕΠΕΙ ΝΑ ΥΠΟΒΑΛΟΥΝ ΑΙΤΗΣΗ ΓΙΑ ΣΙΤΙΣΗ
 
 *Επισημαίνεται ότι η επεξεργασία των δεδομένων και η ανάρτηση των αποτελεσμάτων γίνεται με τον αριθμό της ηλεκτρονικής αίτησης του φοιτητή/τριας σύμφωνα με τις διατάξεις περί προσωπικών δεδομένων. Για να λάβετε γνώση για την πολιτική προστασίας των προσωπικών δεδομένων πατήστε εδώ.
4

